cyanic-selkie/wikianc huggingface dataset:
Estación das chuvias
O tempo tropical está dominado polo movemento do cinto de chuvias tropicais, que oscila do trópico do norte ao do sur no transcurso do ano. O cinto de chuvias tropicais atópase no hemisferio sur, entre outubro e marzo. E, durante este período, o trópico do sur experimenta unha estación chuviosa, onde a chuvia é o común. Tipicamente, a xornada iníciase calorosa e asollada, cunha subida da humidade durante o día e culminando en copiosas tormentas e chuvias torrenciais ao atardecer ou ao anoitecer. De abril a setembro, o cinto de chuvias pasa ao hemisferio norte, e entón este trópico do norte experimenta a súa estación chuviosa.
Seres humanos
A tempada de chuvias é o principal período de crecemento da vexetación no réxime climático das sabanas. Non obstante, isto tamén significa que a tempada de chuvias adoita ser unha época con escaseza de alimentos ata que os cultivos acaden a súa plena madureze poden ser recollidas. Isto provoca un cambio no peso estacional dos habitantes de países en desenvolvemento, en que ocorre unha caída de peso durante a tempada de chuvias ata o momento da primeira colleita, cando o peso aumenta novamente. A incidencia de malaria aumenta cando a tempada de chuvias coincide con temperaturas elevadas.
Françoise d'Eaubonne
Traxectoria
Foi nai de dous fillos, aínda que nunca adquiriu compromiso matrimonial con ningún home. Morreu en París o 3 de agosto de 2005.
Obra
Seguindo a súa lema "nin un só día sen unha liña", Françoise d'Eaubonne escribiu máis de 50 obras, desde Colonnes de l'âme (poesía, 1942) a L'Évangile de Véronique (ensaio, 2003). Tamén foi autora de novelas de ciencia ficción, como L'échiquier du temps e Rêve de feu.
Louis de Paor
Traxectoria
Regresou a Irlanda en 1996, converténdose no director do Centro de Estudos Irlandeses da NUI Galway.
Poesía
De Paor tivo un grande éxito nos certames literarios de Oireachtas; a súa primeira colección, Próca solais is luatha (BÁC: Coiscéim, 1988), gañou Duais an Ríordánaigh, premio que obtivo varias veces desde entón. Entre as súas outras coleccións destacan 30 dán (BÁC: Coiscéim, 1992), Corcach agus dánta eile (BÁC: Coiscéim, 1999) e Agus rud eile de (BÁC: Coiscéim, 2002).
Arlo Guthrie
Arlo Guthrie, nado en 1947, é un músico e compositor estadounidense, e é fillo da lenda da música folk Woody Guthrie. A súa canción máis famosa é "Alice's Restaurant", que tamén foi o título do seu primeiro disco.
"Alice's Restaurant"
Durante 1965, Guthrie visitou aos seus amigos Alice e Ray Brock en Stockbridge, Massachusetts, que vivían nunha antiga igrexa e posuían un restaurante. Gravou un comercial musical para o restaurante. Cando ese ano chegou o Día de Acción de Grazas, convidaron a moita xente, e despois había moito lixo para recoller e tirar. Guthrie e outro amigo tentaron levar o lixo a un vertedoiro, pero estaba pechado. Encontraron unha gran pila de lixo non moi lonxe e, imprudentemente, decidiron tirar o seu lixo á mesma pila. (Botar o lixo onde non pertence denomínase en inglés "littering" e é un delito na maioría dos lugares. )
Síndrome de Klinefelter
Diagnóstico e tratamento
O cadro clínico e o achado de testículos pequenos e firmes adoitan proporcionar orientación diagnóstica. Os síntomas máis comúns da infertilidade son a infertilidade e a xinecomastia. Os niveis hormonais son normais durante a infancia, pero a partir da puberdade as gonadotropinas soben e a testosterona (especialmente libre) baixa, na maioría dos pacientes. O seminograma mostra azoospermia ou oligospermia severa (menos de 1 millón de espermatozoides por ml). O cariotipo proporciona o diagnóstico confirmatorio. A terapia de substitución de andróxenos recoméndase cando a testosterona é baixa. A xinecomastia pode requirir corrección con mamoplastia redutora.
Carolyn Merchant
Legado
Merchant deixa un legado académico nos campos da historia ambiental, a filosofía e o feminismo. O libro, The Death of Nature: Women, Ecology and the Scientific Revolution, considérase innovador debido á súa conexión entre a feminización da natureza e a naturalización da muller. Xunto con esta conexión, apoia a súa afirmación con evidencia histórica durante a época da Ilustración. Con todo, Merchant non foi a primeira en presentar ideais e teorías ecofeministas. Foi Françoise d'Eaubonne quen acuñou o termo ecofeminisme (ecofeminismo) para retratar a influencia das mulleres e a súa capacidade para xerar unha revolución ecolóxica no seu libro Lle Feminisme ou a Mort. Por outra banda a obra de Susan Griffin titulada Women and Nature: The Roaring Inside Her, que tamén fala sobre as mulleres e a ecoloxía, foi escrito en 1978, xusto antes da publicación do libro de Merchant. Con todo The Death of Nature é influente a pesar destes traballos anteriores porque é a primeira interpretación da historia da ecoloxía desde unha perspectiva ecofeminista.
Nacionalismo (música)
Na Península Ibérica
O primeiro introdutor deste estilo na Península Ibérica foi o compositor galego Marcial de Adalid. Luísa Villalta resaltou a importancia dese movemento non só para a música en si, senón para a literatura do Rexurdimento e a creación de símbolos de Galicia. Outro compositor do nacionalismo musical galego, xa no século XX, foi Rogelio Groba.
Movemento Papúa Libre
Desde a súa creación, o Movemento Papúa Libre tentou un diálogo diplomático, realizou cerimonias de izado da bandeira da estrela da mañá e emprendeu accións militantes como parte do conflito de Papúa. Os seguidores amosan habitualmente a bandeira da Estrela da Mañá e outros símbolos da unidade de Papúa, como o himno nacional "Hai Tanahku Papua" e un escudo nacional, que fora adoptado no período de 1961 ata que comezou a administración indonesia en maio de 1963 baixo o acordo de Nova York. O movemento militante está considerado como unha organización separatista en Indonesia, e a axitación pola independencia das provincias incorreu en acusacións de traizón.
Friedrich von Kenner
Traxectoria
Logo de estudar na Escola de Secundaria de Linz, en 1853 comezou os a súa formación superior de Historia e Estudos Clásicos na Universidade de Viena, onde acadou o doutoramento en 1858.
Entre outras entidades asociativas e académicas, en 1864 ingresou na Academia Austríaca de Ciencias como membro correspondente e en 1872 como membro pleno. En 1870 pasou a formar parte tamén da Academia de Belas Artes de Viena. Así mesmo, foi membro do Instituto Arqueolóxico Alemán e da Comisión Central de Arte e Monumentos Históricos. Kenner foi un dos fundadores da Sociedade Numismática Austríaca; entre 1870 e 1919 formou parte da súa xunta directiva e a partir dese ano foi nomeado membro honorario.
Vida persoal
Faleceu na súa residencia da rúa Traungasse, en Viena, o 28 de novembro de 1922, e foi soterrado no cemiterio central da cidade.
Francisco Villarroel
Francisco Villarroel (Caracas, 5 de maio de 1965) é un avogado, escritor, guionista e produtor cinematográfico venezolano, máis coñecido pola película Dous outonos en París de 2019, que é a adaptación cinematográfica da súa novela homónima de 2007.
Manuel Rey Gosende
Vida persoal
Casou con Manuela Baltar Cortés, filla de Ángel Baltar Varela e irmá de Ernesto e Ángel Baltar Cortés, e foi pai de Ramón, Andrés, Ángela, María, Cesáreo, Dolores Josefa, Ángel, Manuela e Rita Rey Baltar.
Convención relativa á conservación da vida silvestre e do medio natural de Europa
Historia
Na Convención de Washington de 1973 sobre Comercio Internacional de Especies Ameazadas de Flora e Fauna Silvestres incluíuse o primeiro catálogo internacional de especies protexidas fronte á explotación comercial. Este convenio afectaba principalmente á fauna e á flora doutros continentes.
M22M
En 2023, o M22M estaba formado por Solidaires Étudiant-es, a CGT FERC Sup UPPA e o Med'Òc de Pau.
Roberto Saviano
Roberto Saviano, nado en Nápoles o 22 de setembro de 1979, é un escritor, ensaísta e guionista italiano. Nos seus escritos, que inclúen artigos e o seu libro Gomorra, utiliza a literatura e informes de investigación para contar a realidade económica do territorio e dos negocios do crime organizado en Italia, en particular o sindicato do crime organizado da Camorra, e do crime organizado en xeral.
Esquí alpino
Historia
miniatura|Ladeira de esquí alpino no val de [[Zillertal, Austria]] As orixes do esquí poden remontarse á época prehistórica en Rusia, Finlandia, Suecia e Noruega, onde se conservaron nas turbeiras táboas de madeira de tamaños e formas diferentes. A palabra "esquí" está relacionada coa palabra nórdica antiga "skíð", que significa "anaco de madeira ou leña". Os esquís inventáronse para cruzar zonas húmidas e marismas no inverno cando se conxelaban. Os esquís fixeron parte integral do transporte nos países máis fríos durante miles de anos. Na década de 1760 rexistrouse o esquí como usado no adestramento militar. O exército noruegués realizou competicións de habilidade que consistían en esquiar pistas abaixo, arredor de árbores e obstáculos mentres disparaban. O esquí alpino moderno adoita datarse na década de 1850 e, a finais do século XIX, o esquí foi adaptado dun método de transporte a un deporte competitivo e recreativo. A lenda norueguesa Sondre Norheim comezou por primeira vez coa tendencia dos esquís con lados curvos, ataduras con bandas de talón ríxidas feitas de salgueiro e o estilo de xiro slálom. Os esquís de madeira deseñados por Norheim aseméllanse moito á forma dos modernos esquís de slálom. Norheim foi o campión da primeira competición de esquí alpino en Oslo, en 1868. Norheim impresionou os espectadores cando utilizou o "talo christie", técnica chamada orixinalmente "xiro christiania" (en noruegués: christianiasving ou kristianiasving) polo nome da cidade nesa época. O xiro do Telemark foi a técnica alternativa. O xiro christiania converteuse máis tarde no xiro paralelo como técnica estándar no esquí alpino.
Xogo das bólas
Historia
En 1503 o concello de Nürnberg, Alemaña, limitou o xogo das bólas a un prado fóra da cidade.
Polihidroxialcanoato
Biosíntese
As PHA sintases son os encimas clave na biosintese de PHA. Utilizan o tioéster de coencima A de (r)-hidroxi ácidos graxos como substratos. As dúas clases de PHA sintases diferéncianse no seu uso específico de hidroxi ácidos graxos de cadea de lonxitude curta ou media.
Aplicacións
Entre as aplicacións de fixación e ortopedia están as suturas, suxeitadores de suturas, dispositivos para a reparación ou rexeneración de meniscos do xeonllo, remaches, chatolas, grampas, parafusos (incluíndo os parafusos de interferencia), placas óseas e sistemas para placas óseas, redes cirúrxicas, parches de reparación, estribeiras, parches cardiovasculares, alfinetes ortopédicos (incluíndo material para o aumento óseo), barreiras de adhesións, stents, dispositivos para a reparación de tecidos guiada ou rexeneración, dispositivos para a reparación de cartilaxes articulares, guías de nervios, dispositivos para a reparación de tendóns, aparatos para reparar defectos do septo auricular, parches pericárdicos, axentes de recheo para dar volume, válvulas de veas, armazóns de medula ósea, enxertos de ligamentos e tendóns, implantes oculares, gaiolas de fusión de vértebras, substitutos da pel, substitutos da dura máter, substitutos de enxertos óseos, caravillas óseas, vendaxes de feridas e hemostatos.
Winter on Fire: Ukraine's Fight for Freedom
Producido en parte por Netflix, o filme é unha coprodución entre Ucraína, o Reino Unido e os Estados Unidos.
Oscar Ulrich-Bansa
Traxectoria
Dirixiu a Rivista Italiana di Numismatica, editada pola Società Numismatica Italiana, entre 1952 e 1958 e posteriormente de 1962 a 1966, e foi membro de honra da Comisión Internacional de Numismática e de diversas sociedades numismáticas nacionais.
Fernando Gómez-Reino
Traxectoria
Comezou destacando dende novo no Club Natación A Coruña e no Club do Mar, batendo varios récords de Galicia, e conseguiu unha bolsa para prepararse na Residencia Blume de Barcelona. En 1975 entrou na selección española de natación, dentro do equipo de remudas, disputando ese mesmo ano o Campionato Mundial de Natación en Cali. En marzo de 1976 bateu os récords de España de 4x100m libres e 4x200m libres.
Luís Rey Villaverde
Traxectoria
Durante 14 anos foi responsable sindical da Federaicón Agroalimentaria e no 2005 creou a asociación Escola Deportiva Xuventude Oroso. Foi secretario xeral do PSdeG en Oroso, conseguindo baixo o seu mandato a volta de Manuel Mirás Franqueira ó partido no 2006, trala súa expulsión no 2002. É concelleiro en Oroso polo PSdeG-PSOE dende as eleccións municipais de 2011, ocupando diversas áreas como cultura, deportes, obras, urbanismo, servizos e medio ambiente no goberno de Manuel Mirás Franqueira. En maio de 2021, trala dimisión de Mirás Franqueira, foi elixido novo alcalde de Oroso continuando o goberno cunha concelleira do BNG que se mantiña tralas anteriores municipais. Nas municipais de 2023 perdeu a alcaldía en favor do candidato do PPdeG Alexander Doval, que logrou a maioría absoluta.
Telmo Rodríguez González
Telmo Rodríguez González, finado en Tui a finais de marzo de 1891, foi un comerciante e político galego.
Traxectoria
Foi nomeado alcalde de Tui por Real Orde en xullo de 1887. Foi elixido alcalde de Tui en xaneiro de 1890. Foi presidente da Junta Tradicionalista de Tui. Finou en Tui a finais de marzo de 1891.
Castro da Croa
Descrición
Atópase á beira do río Tea e ó carón da mina da Croa, destacan nel os numerosos parapetos e foxos que o rodean. Os parapetos e foxos do castro foron afectados no ano 2013 por traballos de desterro para obter xabre, que levaron a unha sanción ó concello pola súa ralización.
Patrimonio da Humanidade en Cabo Verde
miniatura|180px| [[Ficheiro:Welterbe.svg|55px 70px ]] O Patrimonio da Humanidade da Organización das Nacións Unidas para a Educación, a Ciencia e a Cultura (UNESCO) componse de lugares de importancia para o patrimonio cultural ou natural descritos na Convención do Patrimonio Mundial da UNESCO, estabelecida en 1972. O patrimonio cultural está formado por monumentos (como obras arquitectónicas, esculturas monumentais ou inscricións), grupos de edificios e ruínas (incluíndo sitios arqueolóxicos). As paisaxes naturais (constituídas por formacións físicas e biolóxicas), as formacións xeolóxicas e fisiográficas (incluíndo os hábitats de especies de animais e plantas ameazadas) e os lugares naturais que son importantes dende o punto de vista da ciencia, a conservación ou a beleza natural, defínense como patrimonio natural. Esta é unha lista do Patrimonio da Humanidade en Cabo Verde, especificamente clasificada pola UNESCO e elaborada de acordo con dez criterios principais, cuxos puntos son xulgados por especialistas na área. Cabo Verde, un arquipélago na costa atlántica do continente africano cuxo legado cultural abrangue unha rica influencia da cultura portuguesa, ratificou a convención o 28 de abril de 1988, convertendo os seus lugares en elixíbeis para a súa inclusión na lista.
Manuel Ángel Leis Míguez
Traxectoria
En abril de 2017 Tuñas dimitiu como consecuencia dun xuízo, ante o cal asume a alcaldía ata novembro dese mesmo ano, cando Tuñas, unha vez absolto, regresa ó posto. De cara ás municipais de 2019 foi o candidato socialista á alcaldía, trala retirada definitiva de Tuñas, e foi elixido alcalde con maioría absoluta. Nas municipais de 2023 foi reelixido alcalde co apoio do BNG.
Alberto Jiménez Benítez
Traxectoria
Na tempada 2021/22 non entrou nos plans do adestrador Ramis, polo que disputou só un partido durante a primeira metade da campaña. En xaneiro de 2022 saíu cedido ao Albacete, da Primeira División RFEF, para suplir a baixa de longa duración de Sergi Maestre. Fíxose rapidamente coa titularidade no equipo adestrado por Rubén de la Barrera e acabou a liga na terceira posición, clasificándose para a promoción de ascenso a Segunda. Participou na vitoria de semifinais contra o Rayo Majadahonda en Balaídos e unha semana despois tivo un papel protagonista na final ante o Deportivo da Coruña. Nun estadio de Riazor ateigado, entrou como substituto de Riki Rodríguez na segunda parte, cando o equipo manchego perdía por 1-0, e no minuto 82 anotou o gol que empatou o partido e forzou a prórroga. O Albacete acabou logrando o ascenso despois de que Jordi Sánchez culminase a remontada.
Bólido
Características
É un meteoro moi brillante, caracterizado por parecer unha bóla de fogo e crear unha pegada luminosa, producida pola entrada na atmosfera terrestre dun meteoroide cunha masa da orde das toneladas, que xeralmente explota antes de chegar ao solo e que produce un estrondo apreciábel.
Siegfried Sassoon
Posguerra
Desde 1945, Sassoon viviu recluído en Heytesbury, aínda que se mantivo en contacto cun círculo que incluía a E. M. Forster e J. R. Ackerley. Fixo estreita amizade con Vivien Hancock, directora da Greenways School á que o seu fillo George asistía. Esta relación provocou que a súa exesposa Hester fixese algunhas duras acusacións contra Vivien Hancock, quen respondeu coa ameaza de accións legais. Sassoon foi nomeado Comendador da Orde do Imperio Británico en 1951.
Legado
O 11 de novembro de 1985, Sassoon foi homenaxeado xunto a quince poetas bélicos da gran guerra, nunha lousa localizada na Abadía de Westminster na Poet's Corner. A inscrición foi escrita polo seu amigo e compañeiro poeta de guerra Wilfred Owen. Di así: "O meu tema é a guerra, e a compaixón da guerra. A poesía está na compaixón".
Na cultura popular
A obra teatral Death Comes for the War Poets de 2017, de Joseph Pearce, tece "un tapiz de versos" sobre as viaxes militares e espirituais de Siegfried Sassoon e Wilfred Owen.
Neira de Cabaleiros
O topónimo galego Neira de Cabaleiros pode referirse a:
Romano Floriani Mussolini
Como futbolista
Comezou a súa carreira futbolística xogando nos equipos xuvenís da Roma antes de fichar pola Lazio cando tiña 13 anos. En 2018 saíu cedido ao Vigor Perconti. En marzo de 2021 asinou un contrato profesional coa Lazio ata 2024.
En la cama
Foi escollido como candidato de Chile para o Óscar ó mellor filme en lingua non inglesa na 79ª edición dos premios, mais finalmente non foi nomeado.
Kalkidan Gezahegne
Traxectoria
O 14 de novembro de 2021, participou na carreira popular ourensá do San Martiño, na que ficou en cuarto lugar.
Olimpíada Internacional de Matemáticas
miniatura|Logotipo da Olimpíada Internacional de Matemáticas A Olimpíada Internacional de Matemática (OMI) é unha competición anual para estudantes preuniversitarios de matemáticas e é a máis antiga das olimpíadas científicas internacionais. A primeira OMI celebrouse en Romanía en 1959. Desde entón celébrase todos os anos. Preto de 100 países de todo o mundo envían equipos de ata seis estudantes xunto cun líder de equipo, un mentor ou co-líder e observadores.
Jordi Sánchez Ribas
Jordi Sánchez Ribas, nado en Barcelona o 11 de novembro de 1994, é un futbolista español que xoga como dianteiro no Albacete, da Segunda División.
Programa do Diploma do Bacharelato Internacional
miniatura|Evolución dos estudantes de BI O Programa de diploma de bacharelato internacional (IB) é un programa educativo de dous anos impartido en tres idiomas (inglés, francés, español) para estudantes non universitarios con idades comprendidas entre os 16 e os 19 anos. Foi fundada en Xenebra (Suíza) en 1968 pola Organización Internacional de Bacharelato (OBI). Na actualidade impártese en 3.180 institutos, 907 públicos e 838 privados, en 127 países, con máis de 600.000 estudantes (abril de 2008).
A aprobación deste bacharelato permite acceder a diferentes universidades de todo o mundo afiliadas a este programa sen necesidade de presentarse, na maioría dos casos, a exames de admisión.
Lucio César
Familia
Lucio naceu en Roma no 17 a. C., fillo de Marco Vipsanio Agripa e Xulia. Formaba parte da familia imperial de Augusto, coñecida como dinastía Xulio-Claudia, e estaba emparentado con tódolos emperadores Xulio-Claudios. Por parte da súa nai, era o segundo neto máis vello do emperador Augusto despois do seu irmán Caio. Era cuñado de Tiberio pola súa media irmá Vipsania Agripina, e de Claudio pola voda da súa irmá Agripina a Maior con Xermánico. Un sobriño de Lucio foi o futuro emperador Calígula, que era fillo de Xermánico. O último emperador da dinastía foi Nerón, que era o sobriño bisneto de Caio e neto de Xermánico.
Post mortem
Os dous herdeiros recibiron moitos honores por parte dos cidadáns e funcionarios das cidades do Imperio, entre eles Colonia Obsequens Iulia Pisana (Pisa), onde se decretou que as matronas debían observar os ritos axeitados para lamentar o seu pasamento e se ergueu un enorme edificio para honralo. O seu corpo foi escoltado até Roma por tribunos militares e os hombres principais de cada cidade polas que pasaba a comitiva fúnebre. Templos, baños públicos e tendas pecharon as súas portas mentres as mulleres choraban inconsolables. A título póstumo, o Senado votou conceder honores para os Césares mozos, e fixo que as lanzas e escudos de ouro que os mozos recibiran ao cumprir a idade do servizo militar fosen colgados na Cámara do Senado. Os cofres que contiñan as súas cinzas foron almacenados no Mausoleo de Augusto xunto cos do seu pai Agripa e outros membros da familia imperial.
Tracción
En xeral, a palabra galega tracción refírese á acción de tirar, do latín tractio,-nis, e este da raíz indoeuropea *tragh. En particular, a palabra úsase en varios campos :
Luis López López
Traxectoria
Estudante de Dereito en 1936. Apoderado dos candidatos de dereitas, foi detido e internado no cárcere de Sarria en febreiro de 1936. Identificado como fascista, era vixiado polo Comité da Fronte Popular de Castro de Rei de Lemos. Despois do golpe de Estado do 18 de xullo de 1936 foi nomeado xefe local da Falange de Paradela. Actuou en Cospeito como xefe de milicias en setembro en labores de represión e recadación. A principios de novembro marchou á fronte de Madrid. En 1938 foi xulgado con Mario González Zaera e Eduardo Gómez Requejo na causa 1/38, acusados de actividade conspiradora contra Franco, co obxectivo de minar a autoridade deste e atentar contra a súa persoa para conseguir a hexemonía de Hedilla; foron condenados a morte, pero as sentenzas foron conmutadas polas de reclusión a perpetuidade.
Token Sou Bouquet
Os tokens Sou Bouquet son unha serie de moedas de cobre emitidas por bancos privados principalmente para o seu uso na provincia do Baixo Canadá a mediados e a finais da década de 1830, co valor dun soldo (sou) ou medio penique.
A primeira emisión (1835)
As flores e as follas utilizadas para o anverso simbolizaban os pobos de proveniencia dos inmigrantes no Baixo Canadá: o trevo de Irlanda, a rosa de Inglaterra e os cardos de Escocia, e o trigo como o cultivo básico do Quebec. A inscrición alusiva ao valor facial do reverso era errónea, xa que debería ser UN SOU, no canto de UN SOUS , polo que se supón que o autor dos cuños era un gravador que non dominaba o francés. O seguinte lote de tokens emitidos polo Banco de Montreal incluía xa o propio nome do banco, BANK OF MONTRÉAL TOKEN, en lugar da inscrición BANK TOKEN MONTREAL. Suponse que na primeira emisión non aparecía polo feito de que o banco carecía daquela do permiso oficial do Goberno provincial para a emisión de moeda, que chegou o ano seguinte.
O "sou da Rebelión"
O 23 e o 24 de outubro de 1837 tivo lugar en Saint-Charles a Asemblea dos Seis Condados (Assemblée des six-comtés). Tratábase dunha asemblea de líderes patriotas e arredor de 6.000 dos seus seguidores, en protesta polas chamadas Resolucións Russell. Este foi o preludio da Rebelión do Baixo Canadá de 1837. Nesta asemblea propúxose un boicot a todos os bens producidos en Inglaterra, así como ao uso da moeda británica. Como resultado, o Sou Bouquet gañou moito en popularidade na provincia e pasou a ser coñecido como "o sou dos patriotas". miniatura|Espécime do token Sou Bouquet da Rebelión ([[1837) (Breton 716, LC-4), coa estrela e o barrete da liberdade no seu deseño. ]] En 1837 elaborouse un novo cuño para a cuñaxe dun novo reverso co ramo de flores rodeado pola lenda BANQUE DU PEUPLE / MONTREAL, en alusión ao banco emisor. Esta remodelación do reverso orixinario, obra do gravador Joseph Arnault, inclúe ademais dous símbolos que aluden á liberdade: un barrete frixio á dereita e unha estrela á esquerda. A estrela era, por outra banda, un motivo habitual das cuñaxes dos Estados Unidos naquela época, o que probablemente implicase unha chamada á aproximación entre ambos os territorios, en tanto que o gorro frixio apelaba á liberdade con respecto ao dominio británico. Consonte algúns autores, estes símbolos foron introducidos por algún empregado do banco emisor que era membro da Sociedade de Fillos da Liberdade, unha facción militante da Asemblea dos Seis Condados, ou tamén por alguén do banco que simpatizaba coa súa causa. Todos os directores do Banco do Pobo foron sospeitosos de seren rebeldes e, posteriormente, emitíronse contra eles ordes de arresto.
Era común
Usos
Nas súas publicacións, as Testemuñas de Xehová usan exclusivamente "E. C." e "A. E. C.", e explican xeralmente nos pés de páxina que o mesmo se refire a ‘era común’ e ‘antes da era común’. Isto en consideración da ampla difusión das súas publicacións incluíndo países non cristiáns, como tamén por motivos de interpretación relixiosa.
Ferenc Szusza
Como futbolista
Szusza aparece nas listas da IFFHS como o sexto xogador con máis goles nunha mesma liga, con 393 tantos en 462 partidos, só superado por Lionel Messi, Pelé, Josef Bican, Imre Schlosser e Jimmy McGrory.
Como adestrador
Finalizada a súa carreira como xogador, non se desvencellou do fútbol, e pouco despois, en 1962, comezou a súa etapa como adestrador. A súa primeira experiencia nos bancos foi no Győri ETO FC, na cidade de Győr. Despois de só dúas tempadas, nas que conseguiu gañar unha liga, regresou a Budapest para dirixir durante dous anos o seu equipo de toda a vida, o Újpest Dózsa.
En 1966 comezou unha segunda etapa no Győri ETO FC, na que conseguiu dous títulos da Copa de Hungría. Tras un breve paso polo Egri Dózsa, marchou a Polonia, dirixindo na tempada 1970/71 o Górnik Zabrze, club co que conseguiu ese ano a Liga e a Copa de Polonia.
A Candaira, Rebordaos, O Saviñao
A Candaira é un lugar da parroquia de Rebordaos no concello lugués do Saviñao, na comarca de Terra de Lemos. No ano 2021 estaba deshabitado segundo datos do Instituto Galego de Estatística.
O Caxigo, Lindín, Mondoñedo
O Caxigo é un lugar da parroquia de Lindín no concello lucense de Mondoñedo, na Comarca da Mariña Central.
Instinto
Na psicoloxía
Nun artigo clásico publicado en 1972, [9] o psicólogo Richard Herrnstein escribiu: "Unha comparación da teoría do instinto de McDougall e a teoría do reforzo de Skinner (que representan a natureza e a nutrición) mostra semellanzas notables, e en gran parte non recoñecidas, entre os lados contendentes da disputa natureza-nutrición aplicada á análise do comportamento".
Mondoñedo, Mondoñedo, Mondoñedo
Mondoñedo é un lugar da parroquia de Mondoñedo no concello lucense de Mondoñedo, na Comarca da Mariña Central.
Gallizien
Idade Media
A abadía de Eberndorf construíu a súa propia igrexa dedicada a Santiago Maior. A partir do século XV, o lugar onde se atopaba a igrexa denomínase Galicia (en homenaxe ao lugar de peregrinación de Santiago de Compostela no Reino de Galicia, dedicado ao mesmo santo). No escudo de Gallizien refírese a este feito a vieira e o báculo do peregrino. O wyvern coroado alude a unha lenda local, a montaña representa Hochobir e a cuña a Wildensteiner Wasserfall.
Manse PP
miniatura|250px|Partido entre o Manse PP e o [[Kankaanpään Maila|KaMa en 2007.]] O Manse PP é un equipo de pesäpallo da cidade de Tampere, Finlandia. O club naceu no ano 2005 e en 2023 conta con equipos masculino e feminino na máxima categoría, a Superpesis. Ademais Manse PP conta cunha escola de pesäpallo e varios equipos xuvenís. O presidente de Manse PP Edustus ry é Matti Helimo.
Calleiro (sobremesa)
Características
Nalgunhas zonas é unha sobremesa típica do entroido.
Eastmain
Xeografía
A terra reservada cree de Eastmain ha de se distinguir do territorio da municipipalidade vilega cree homónima e está constituída por unha franxa de terra que segue a beira sur do río Eastmain a unha distancia duns 42 quilómetros dende a costa da baía de James. A súa largura é duns 3,6 a 5,4 quilómetros a partir da ribeira do río. Inclúe o núcleo urbanizado de Eastmain, que está situado no recanto noroeste da terra reservada, na foz do río Eastmain.
Manuel Mayer von Furtwängler
Traxectoria
Tras o triunfo do Bienio Progresista alístase en 1854 á Milicia por terceira vez, sendo reelixido Subtenente da Primeira Compañía de Granadeiros do Batallón n°2 da Milicia Nacional de Santiago, mediante Real Despacho dado pola S.M. Isabel II en Aranjuez o 13 de xuño de 1855, concedéndolle o uso do uniforme regular de Suboficial do Exército.
Elefantina
Templos
Antes de 1822, había templos en Thutmose III e Amenhotep III na illa. Naquel momento foron destruídos durante a campaña de Muhammad Ali, que tomara o poder en Exipto, para  conquistar Sudán. Ambos templos estaban relativamente intactos antes da súa deliberada demolición.
Selvas tropicais Gondwana de Australia
Parques nacionais
As áreas de Nova Gales do Sur inclúen o Barrington Tops, no seu punto máis ao sur e estendéndose ao norte, os parques nacionais de Dorrigo, Mount Warning, New England, Mebbin, Nightcap, Border Ranges, Oxley Wild Rivers, Washpool, Willi Willi e Werrikimbe.
Marquide, Masma, Mondoñedo
Marquide é un lugar da parroquia de Masma no concello lucense de Mondoñedo, na Comarca da Mariña Central.
Óscar Mingueza
Traxectoria
En 2018 foi promovido ao filial, o F. C. Barcelona B, e fixo a pretemporada co primeiro equipo. Debutou como sénior o 26 de agosto, na derrota do Barça B por 3-1 fronte ao C. D. Alcoyano.
Illas periféricas de Nova Zelandia
Poboación
Hai unha estación meteorolóxica con persoal na Illa Raoul das Illas Kermadec. A estación meteorolóxica da Illa Campbell esta sen persoal e automatizada desde 1995. Houbo unha estación meteorolóxica nas Illas Auckland de 1942 a 1945. As Illas Tres Reis e as Illas Auckland estiveron habitadas antigamente. Houbo intentos de asentamento infrutuosos na illa Raoul, nas Illas Antípodas e nas illas Auckland. As Illas Solander nunca foron habitadas excepto por mariñeiros náufragos ou polisóns abandonados (durante o período máis longo, de 1808 a 1813 por cinco polisóns europeos).
Muiscasaurus
Muiscasaurus é un xénero extinto de ictiosauro oftalmosáurido que viviu no territorio da actual Colombia durante o Cretáceo temperán. A especie só é coñecida por unha única especie tipo, Muiscasaurus catheti.
Oliver Codrington
Carreira numismática
Aínda durante a súa estadía en Asia, en 1873 ingresou na delegación de Bombai da Royal Asiatic Society e o ano seguinte emprendeu a tarefa de lanzar o xornal desta filial, no que contribuíu cun bo número de artigos centrados na numismática india e en 1892 publicou un catálogo da colección de moedas da Sociedade.
Crannóg
Téñense creado nas partes orientais das illas británicas desde o período neolítico e foron raramente utilizados até a Idade Media.
Método de construción
Nos lagos e pantanos construíase unha illa artificial redonda ou raramente tamén ovalada feita con madeira e pedras, que estaba rodeada de troncos (cuxo diámetro raramente supera os 20 m). As cabanas da illa eran igualmente redondas. Os muros das cabanas consistían en pólas trenzadas, o teito era de feno e había un lugar para o lume (no Moynagh Lough Crannóg e no Lagore Crannóg tamén un lume de ferreiro).
Estelo, Os Remedios, Mondoñedo
Estelo é un lugar da parroquia dos Remedios no concello lucense de Mondoñedo, na Comarca da Mariña Central.
Following
Following estreouse a través de The Criterion Collection en formato Blu-ray e DVD en América do Norte o 11 de decembro de 2012.
Estrano
Os estratrienos (estrinas) son derivados dos estranos que conteñen tres dobres enlaces, por exemplo a estrina (estra-1,3,5(10)-trieno). As hormonas esterioides estróxenos como o estradiol, estrona e estriol son estra-1,3,5(10)-trienos.
Taputapuatea
Taputapuatea consta das seguintes comunas asociadas:
Campionato Carioca
Os primeiros anos
En 1907, o campionato rematou cun empate entre o Botafogo e o Fluminense. O Fluminense considerábase a si mesmo campión, argumentando o criterio da diferenza de goles, mentres que Botafogo pediu un partido de desempate. A disputa quedou sen resolver ata 1996, cando ambos os clubs foron oficialmente proclamados campións. O 29 de febreiro de 1908, Fluminense, Botafogo, América, Paissandu, Rio Cricket e Riachuelo fundaron a Liga Metropolitana de Sports Athleticos (LMSA), que pasou a organizar o Campionato Carioca. O campión foi o Fluminense.
Despois de 1975
O 15 de marzo de 1975, os estados do Río de Xaneiro e Guanabara fusionáronse baixo o nome de Río de Xaneiro. O 29 de setembro de 1978 fundouse a Federação de Futebol do Estado do Rio de Janeiro (FERJ), coa fusión do FCF do estado de Guanabara e da FFD do estado de Río de Xaneiro. En 1979 disputouse un campionato extra, incluíndo tamén aos equipos estatais de fóra da cidade, que ata ese ano disputaban o Campionato Fluminense. Foi gañado polo Flamengo.
Arenaria (ave)
Costumes
Constrúen niños solitarios cerca da costa. Esconden o niño entre a vexetación. As femias poñen ovos de co verdecente con manchas apardazadas, que son chocados por ambos os proxenitores. Os ovos eclosionan despois de 22 a 24 días.
Carolina Martínez Pulido
Traxectoria
Licenciada en Bioloxía no curso 1975-76, defendeu a súa tese de doutoramento Formación de callos en cultivo in vitro de tecidos de Pinus canariensis en abril de 1985, na Facultade de Bioloxía da Universidade de La Laguna (ULL). Dende abril de 1990 até a súa xubilación foi profesora titular na ULL no Departamento de Bioloxía Vexetal, na área de Fisiología Vexetal da Facultade de Farmacia.
Colabora co blog da Cátedra de Cultura Científica da UPV/EHU, Mujeres con ciencia.
Desastre de Aznalcóllar
Contaminación dos solos
Dentro do grupo I, as contaminacións máis intensas foron debidas ao Sb, Pb, As, Bi e Cu, pero pola súa toxicidade destacan: Cu, Cd, Pb, As e Zn. Aínda que os elementos considerados como contaminantes superan os valores de referencia dos chans sen contaminar, non todos chegan a niveis perigosos ou de intervención.
Contaminación secundaria
É o resultado da evolución dos lodos tras o paso do tempo. Os lodos cando se depositaron, atopábanse saturados en auga polo que reinaban condicións reductoras e as partículas de sulfuros eran estables.
Orange Is the New Black
Episodios
En abril de 2015, a serie foi renovada para unha cuarta tempada, estreada o 17 de xuño de 2016. En febreiro de 2016, a serie renovouse por tres tempadas máis, para un total de sete.
Mark Blackburn
Traxectoria
Blackburn tomou parte moi activa no proxecto Medieval European Coinage ("Cuñaxes Europeas Medievais"), unha serie de publicacións que catalogan a moeda da Idade Media, editadas por Cambridge University Press en asociación co Museo Fitzwilliam, de Cambridge, que abranguen as cuñaxes de Europa desde ca. 450 ata 1500. O proxecto partiu da idea de Philip Grierson, e Blackburn foi o primeiro editor xeral da serie.
Panciño de Ovelgönne
O pan de Ovelgönne é a parte restante dun panciño orixinario da Idade de Ferro prerromana do norte de Europa, que foi atopado en 1952 durante escavacións arqueolóxicas en Buxtehude Ovelgönne, na Baixa Saxonia, Alemaña. O anaco de pan é o produto de panadería formado máis antigo que se conserva de Europa. O achado, xunto cunha reconstrución, están na exposición permanente do Museo Arqueolóxico de Hamburgo en Harburg, Hamburgo.
Achados
A partir da súa investigación de numerosos achados arqueolóxicos de pan, Max Währen reconstruíu o tamaño orixinal do pan completo, considerando un encollemento do 15% pola carbonización a un estimado de 70 mmpolgadas × 45.88 mmpolgadas  × 22.48 mm.
Interpretación
A súa opinión baséase na notable sutileza da fariña de trigo usada, que se aproxima ao tamaño dos grans das fariñas modernas, así como a incisión e o mergullo en buratos. Estes buratos mergullados tamén son coñecidos por un achado antigo exipcio que data de 2000 a 1778 a. C., así como por mosaicos da Basílica de Sant'Apollinare Nuovo en Rávena que datan do século VI. Non obstante, o burato mergullado no panecillo de Ovelgönne é a primeira evidencia prehistórica desta técnica en Europa.
Mantova 1911
Historia
O Mantova foi fundado en 1911 e xogou durante anos na Prima Divisione. Coa reorganización do fútbol italiano nos anos 30, foi incluído na nova Serie C. Trala Segunda guerra mundial ascendeu e descendeu varias veces entre a Serie B e a IV Serie, ata que na campaña 1960/61 conseguiu o primeiro ascenso á Serie A da súa historia.
Gran Premio da Emilia-Romaña de 2023
Notas
<references group="lower-alpha"/>
Erling Haaland
Ao longo da súa carreira gañou numerosos premios individuais e rompeu varios récords. Na Liga de Campións da UEFA 2019/20, converteuse no primeiro futbolista de menos de 20 anos en marcar en cinco partidos consecutivos da Liga de Campións e no segundo en marcar 10 goles na competición. En 2020 recibiu o premio Golden Boy, mentres que en 2021 foi elixido mellor xogador da Bundesliga Co Manchester City superou varios récords da Premier League, entre eles o de xogador con maior número de goles nunha tempada, xogador que menos tempo precisou para marcar dous, tres e catro tripletes, e converteuse no único futbolista da historia da liga en marcar tres tripletes en tres partidos consecutivos na casa.
Forza Aérea da República Checa
Anos 2000
En decembro de 2008 a Forza Aérea checa quería adestrar pilotos de helicóptero en condicións desérticas para as súas próximas misións en Afganistán. Israel foi o único país que estaba listo para axudar, e viu isto como unha oportunidade para agradecer á República Checa por adestrar pilotos israelís e apoiar a Israel cando este converteuse nun estado.
Katrine Marçal
Obras
O libro foi nomeado ó Premio August outorgado pola Asociación de Editores Suecos en 2012. A tradución ao inglés do libro Who Cooked Adam Smith's Dinner? foi nomeada ao premio Bread and Roses en 2016. Desde entón foi traducido a 14 idiomas.
Test AUDIT
Descrición
A puntuación en cada unha das preguntas varía entre 0 e 10 en función da resposta. O resultado do test, así, oscila entre 0 e 40 puntos. Segundo as respostas co estudo orixinal da OMS, a puntuación de 8 é a mínima para detectar un consumo de risco. Un resultado mínimo de 15 reflicte unha tendencia ao alcolismo, mentres que a partir dos 20 puntos considérase que existe unha dependencia severa. Con base na puntuación mínima de 8, o estudo orixinal da OMS reflicte unha certeza do 94% nos diagnósticos de consumo de risco.
Boris III de Bulgaria
En 1943, dúas semanas despois dunha reunión con Adolf Hitler, Boris morreu en estrañas circunstancias. Foi sucedido polo seu fillo Simeón.
Testemuña de grandes acontecementos
O fracaso militar parecía facer inevitable a abdicación de Fernando I. Boris foi animado a abandonar o palacio e refuxiarse no exército, para prepararse a ascender ao trono. Negándose a retirarse, o príncipe respondeu: «Non quero reinar. Se o tsar vaise, voume con el.» Finalmente, Fernando I non abdicou e Boris foi enviado a unha Escola Superior de Guerra, onde recibiu o mesmo tratamento que os demais oficiais.
Xisela (filla de Luís o Piadoso)
Matrimonio e descendencia
Eberardo de Friúl, cuxo corpo foi traído de Italia polo seu fillo e a súa muller Xisela, foron enterrados nunha cripta.
Boris III de Bulgaria
Os dous atentados
Tres días despois, durante o funeral do xeneral Georgiev -acto que contaba coa presenza de diversos dirixentes búlgaros-, comunistas e anarquistas colocaron bombas na catedral de Sveta-Nedelya, que explotaron en metade da cerimonia funeraria e causaron cento vinte e oito vítimas, entre elas o alcalde de Sofía, once xerais, vinte e cinco oficiais superiores, o xefe de policía e un grupo de nenas. Boris III salvouse porque estaba no funeral dun dos seus amigos, que morrera no atentado anterior, e chegou á catedral tralas explosións. Este segundo ataque, que fracasou pois o seu obxectivo era matar a Boris III, motivou unha gran represión por parte das autoridades, que arrestaron a 3194 persoas, das que 268 foron condenadas a morte.
Unha tsarina para os búlgaros
esquerda|miniatura|300pxx300px|A tsarina Xoana de Savoia. En 1927, aos 33 anos, Boris seguía solteiro e en toda Europa se especulaba sobre quen sería a elixida como futura tsarina. Finalmente, tras tres anos de procura polas diferentes cortes europeas, Boris namorouse da princesa Xoana de Savoia, terceira filla do rei Vítor Manuel III e da princesa Helena de Montenegro. En xaneiro de 1930, trala voda do príncipe herdeiro italiano Humberto, o futuro Humberto II de Italia, Boris pediu a man de Xoana ao rei. miniatura|300pxx300px|María Luísa de Bulgaria, filla de Boris III e Xoana de Savoia. A relixión do futuro príncipe herdeiro foi unha cuestión polémica, pois -segundo a Constitución de Bulgaria- o herdeiro ao trono debía pertencer á Igrexa ortodoxa. Con todo, para o papa Pío XI estaba fóra de toda lóxica bendicir un matrimonio se toda a descendencia vindeira non sería bautizada como católica, o que colocaría a Xoana en risco de excomuñón. Con todo, grazas ao nuncio apostólico en Bulgaria, Angelo Roncalli, futuro papa Xoán XXIII, Boris chegou a un acordo coa Santa Sé. O 25 de outubro de 1930 celebrouse a cerimonia católica en Asides, seguida o 9 de novembro da cerimonia ortodoxa, en Sofía.
«Neutralidade»
Nos primeiros momentos da segunda guerra mundial, a opinión pública búlgara dividiuse entre o apoio a Alemaña -que prometía restituír os territorios perdidos nas guerras anteriores- e unha simpatía polos opositores ao Eixo. Ao respecto, Boris declarou en 1940: En febreiro de 1940, o éxito de Adolf Hitler forzou a Boris a substituír ao seu primeiro ministro pro-occidental por Bogdan Filov, un xermanófilo recoñecido. O 22 de xullo de 1940, tras unha visita a Hitler, Filov anunciou ao tsar a intención romanesa de ceder Dobruya. Efectivamente, os Acordos de Craiova do 7 de setembro de 1940 ratificaron a devolución de Dobruya meridional a Bulgaria. Boris, pola súa banda, enviou agradecementos a Hitler e a Mussolini, aínda que tamén á Unión Soviética e ao Reino Unido.
Feminino xenérico
Historia
Esta convención estivo ausente en todas as linguas do mundo até finais do século XX. Nesa época algúns falantes dalgunhas linguas románicas comezaron a utilizar nalgunhas ocasións o feminino como xenérico. Xa no século XXI comezouse a empregar como convención nalgúns medios de comunicación en lingua galega, como Nós Diario.
Sue Moreno
Sue Moreno, nada na Coruña en 1977, é unha acróbata galega.
Traxectoria
Como artista, deseña e interpreta os seus propios espectáculos de acrobacias aéreas desde o ano 2000.
Lamberto de Chalon
Lamberto de Chalon, nado en 930 e finado en 979, foi conde de Chalon (956-978), de Beaune e de Autun.
Traxectoria
Actuou como conde efectivo despois da morte de Xilberto de Chalon (956) cando foi sucedido pola súa filla Luitgarda de Chalon, casada con Odón I de Borgoña. Mesmo ampliou o seu ámbito de actuación e tería gobernado no condado de Beaune e quizais noutros dos que foran de Xilberto. Luitgarda morreu sen fillos en 960 e sucedeuna a súa irmá Adelaida de Chalon, casada con Roberto de Vermandois, conde de Meaux, que por este matrimonio foi Roberto II de Troyes. Roberto defendeu a lexitimidade e os dereitos dos Vermandois, mentres que Lamberto contaba co apoio de Hugo o Grande e despois do seu fillo Hugo Capeto, duque dos francos (e futuro rei). Adelaida morreu en 964 pero Roberto, en nome do seu fillo Heriberto I de Troyes e III de Meaux, continuou defendendo os intereses da liñaxe ata a súa morte en 966 ou 967. Finalmente chegouse a un acordo e Chalon, Beaune e outros condados ou dereitos dentro dos condados foron entregados a Adela de Borgoña (m. 987), a irmá de Heriberto, en dote, e ela casou con Lamberto, sobre 967. Tivo con ela a:
Vic Buckingham
Palmarés
Barcelona
Mercedes Maroto-Valer
Mercedes Maroto-Valer, nada en Vitoria en 1971, é directora do Centro de Investigación e Innovación en Descarbonización Industrial no Reino Unido.
Sam Altman
Primeiros anos e educación
Altman creceu en St. Louis, Missouri; a súa nai é dermatóloga. Recibiu o seu primeiro ordenador aos 8 anos. Foi criado como xudeu. Asistiu á escola secundaria John Burroughs e estudou informática na Universidade Stanford até que abandonou os estudos en 2005. En 2017, recibiu un título honoris causa da Universidade de Waterloo.
Y Combinator
En marzo de 2019, YC anunciou a transición de Altman a un cargo de presidente para centrarse máis en OpenAI. Esta decisión produciuse pouco despois de que YC anunciase que trasladaría a súa sede a San Francisco. A principios de 2020, xa non está afiliado a YC.
Ne Zha (filme de 2019)
Estreouse na China exclusivamente en cinemas IMAX e China Film Giant Screen o 13 de xullo de 2019, e posteriormente noutros cinemas o 26 de xullo, sendo distribuído por Beijing Enlight Pictures. É o primeiro filme de produción chinesa estreado en formato IMAX, e, malia ser o primeiro filme do director e do estudio de animación, e non contar con voces coñecidas de dobraxe, foi un dos meirandes éxitos comerciais da historia da animación e do cinema chinés, estabelecendo numerosos récords de recadación: en agosto de 2019, era o filme de animación con maior recadación da China, e o segundo filme en lingua non inglesa con maior recadación de tódolos tempos. Con máis de 725 millóns de dólares, foi o cuarto filme de animación do ano e o segundo de tódolos tempos na China.
Alicia Valero Delgado
Carreira investigadora
Entre as súas publicacións destaca o seu libro, escrito en colaboración con Antonio Valero e Guiomar Calvo, Thanatia: The Destiny of the Earth's Mineral Resources (WSP, 2014), Thanatia. Os límites minerais do planeta (Icaria Editorial, 2021) . Conta con máis de cincuenta publicacións en revistas científicas e capítulos de libros, así como comunicacións en congresos internacionais.
Ljubov Rebane
Ljubov A. Rebane (de nacemento Chagalova), nada o 6 de setembro de 1929 San Petersburgo e finada o 13 de xuño de  1991 en Talín) foi unha relevante física de Estonia.
Naisten SM-sarja 1985-1986
Equipo campión
O equipo do Ilves que conquistou o campionato finlandés feminino en 1986 estivo integrado polas seguintes xogadoras:
Carl Wilhelm Scheele
Traxectoria
O francés Antoine Lavoisier tamén reivindicou o descubrimento por si mesmo. Acuñou o termo osíxeno (literalmente "xerador de ácido") e Lavoisier identificouno como "Aire defloxísticado" de Priestley.
Encima da Vila, Vilamor, Mondoñedo
Encima da Vila é un lugar da parroquia de Vilamor no concello lucense de Mondoñedo, na Comarca da Mariña Central.
Asasinato de Guillem Agulló
Feitos
A mañá do 11 de abril de 1993, Guillem Agulló atopábase en Montanejos, de vacacións de Semana Santa de acampada cuns amigos, cando foron asaltados por un grupo de mozos fascistas berrando «Sieg Heil» e «Viva España», e un deles deull unha coitelada no corazón, o cal lle provocou a morte. Os agresores marcharon cantando himno fascista español «Cara al Sol».
Santiago Sporting Club
O club impulsou a celebración do Campionato de Compostela, organizou a Copa do Apóstolo e competiu no Campionato de Galicia.
Orixes
Debutou o 13 de agosto de 1911 nun partido da Copa Seoane disputado contra o Vilagarcía Fútbol Club en Vilagarcía de Arousa. O encontro foi suspendido con 1-0 no marcador tras trinta minutos de xogo debido á retirada do equipo visitante como sinal de protesta contra os reiterados abusos permitidos polo árbitro, que era ao mesmo tempo secretario do equipo local. O equipo santiagués estaba formado naquel momento polo porteiro Ignacio Oraá, os defensas Manuel Romero Gerpe e Nóvoa, os centrocampistas Tojo, Pérez e Pintos, e os dianteiros R. Gallego, Roque López, J. Romero Gerpe, Poncet e E. Gallego.
En novembro do mesmo ano negociaron co Concello de Santiago a propiedade dos dereitos de organización da Copa do Apóstolo, pero a falta de medios económicos acabou levando ese mesmo ano á desaparición do club, cuxo novo proxecto iniciado en 1913 tampouco prosperou.